Richey James Edwards - Viquipèdia, l'enciclopèdia lliure\n(en) Richard James Edwards\n22 de desembre de 1967\n(desaparegut des de l'1 de febrer de 1995)\nSir Caerffili (Gal·les)\n1r febrer 1995\n23 novembre 2008 (40 anys)\nGuitarrista, compositor de cançons, lletrista, músic i poeta\nRichey James Edwards, nascut el 22 de desembre de 1967 era el guitarrista i lletrista de la banda gal·lesa de rock Manic Street Preachers. Edwards està desaparegut des de 1995. El 23 de novembre de 2008, a efectes legals, la justícia britànica el va declarar "presumpte mort".\n3 Lletres de cançons\nRichey Edwards va créixer a Blackwood, Gal·les, on va assistir a l'escola Oakdale Comprehensive. Entre 1986 i 1989 va assistir a la Universitat de Gal·les, Swansea, i es va graduar amb un grau acadèmic en història de la política. Té una germana que es diu Rachel.\nInicialment, Edwards portava Manic Street Preachers als recitals, però aviat va ser acceptat com a portaveu i quart membre. Richey mostrava poc talent musical - la seva verdadera contribució a la banda era en les lletres i el disseny. Era comú que estigués simulant tocar la guitarra en els principals xous, però era, al costat del baixista Nicky Wire, el lletrista principal. S'ha dit que Richey ha escrit aproximadament el 70% de les lletres en The Holy Bible (tercer àlbum de la banda). Ambdós estan acreditats en totes les cançons escrites abans de la desaparició d'Edwards, rebent aquest últim els crèdits en tres temes de l'àlbum Everything Must Go, de 1996, uns altres dos al costat de Wire. Malgrat la falta d'aportaments musicals per part d'Edwards, ell va contribuir a la direcció musical total, i segons la resta de la banda en el Dvd Everything Must Go, tom un paper decisiu en l'acostament al so de la banda. És possible que si Richey James no hagués desaparegut, l'àlbum que seguís a The Holy Bible hauria estat completament diferent al melòdic i accessible Everything Must Go, havent expressat un desig de crear un àlbum conceptual descripto com "Pantera coneix Screamadelica". Tanmateix, James Dean Bradfield va expressar els seus dubtes sobre la creació d'un àlbum com aquest.\nEl 1991 va adquirir notorietat després d'una discussió amb el periodista anglès Steve Lamacq de la Nme, que va qüestionar l'autenticitat de la banda i els seus valors, i va assegurar que l'ètica punk no era abusada, després d'un recital. Edwards li va respondre tallant al seu avantbraç les paraules "4 real" amb una fulla d'afaitar que portava. La ferida va requerir hospitalització i disset punts de sutura.\nEdwards va sofrir severs atacs de depressió al llarg de la seva vida, i era obert sobre això a les entrevistes: "Si estàs desesperadament deprimit com jo ho estava, llavors disfressar-se és simplement l'última sortida. Quan era petit només volia fer-me notar. Res no podia entusiasmar-me excepte l'atenció, per això em disfressava el més que podia. L'atrocitat i l'avorriment van de la mà".\n"Arriba un punt on no pots actuar més com un ésser humà - no pots aixecar-te del teu llit, no pots... fer-te una tassa de cafè sense que et succeeixi una cosa dolenta o que el teu cos sigui massa feble per caminar"\nA més s'automutilava, principalment apagant-se cigarrets sobre el seu cos i tallant-se ("Quan em tallo em sento molt millor. Totes les petites coses que han pogut estar fastiguejant-me sobtadament semblen tan trivials perquè m'estic concentrant en el dolor. No sóc una persona que pugui xisclar i cridar, per això aquest és la meva única escapatòria. Tot està fet lògicament"). Els seus problemes amb l'alimentació i l'alcohol van ser ben documentats; estava, segons Nicky Wire, "a punt d'entrar en un estat d'anorèxia" quan estava en les pitjors condicions. Després del llançament del tercer àlbum de la banda, The Holy Bible, es va registrar a l'hospital psiquiàtric The Priory, faltant en alguns dels treballs promocionals de l'àlbum i obligant la banda a aparèixer com un trio a el Reading Festival.\nEn sortir de The Priory, els Manic Street Preachers, de tornada amb els seus quatre membres, van fer un tour per Europa amb Suede i Therapy?. L'última aparició d'Edwards amb la banda va ser al London Astoria, el 21 de desembre de 1994. El recital va acabar amb la banda trencant el seu equip i danyant el sistema d'il·luminació, provocat per la reacció violenta de Richey, que va trencar la seva guitarra a prop del final de "You Love Us".\nEdwards va desaparèixer l'1 de febrer de 1995, el dia en què ell i James Dean Bradfield havien d'haver volat als Estats Units, en un tour promocional. Les dues setmanes anteriors a la seva desaparició, Edwards va retirar £200 per dia del seu compte bancari, que totalitzaven £2800 fins a l'1 de febrer. Va sortir de l'hotel London Embassy a les 7 del matí, i s'ha provat que després va conduir fins al seu departament a Cardiff, Gal·les. En les dues setmanes que van seguir, va ser aparentment albirat a l'oficina de passaports i l'estació d'autobusos de Newport. El 7 de febrer, un taxista de Newport suposadament va recollir Edwards del King's Hotel a Newport i el va conduir cap a les valls, incloent Blackwood (lloc d'origen d'Edwards). Va baixar del taxi a l'estació de servei Severn View i va pagar la tarifa de £68 en efectiu.\nEl 14 de febrer el Vauxhall Cavalier d'en Richey va rebre una multa a l'estació de servei Severn View, i el 17 d'aquell mes l'automòbil va ser denunciat com abandonat. La policia va descobrir la bateria descarregada, amb l'evidència que havia estat usat. Des de llavors Edwards ha estat suposadament vist en una fira hippy a Goa, Índia i a les illes de Fuerteventura i Lanzarote. Hi ha hagut altres observacions al·legades de Richey James, especialment als anys que van seguir a la seva desaparició. No obstant això, cap d'aquestes no ha estat provada com a concloent i cap no ha estat confirmada pels investigadors.\nLletres de cançons[modifica]\nRichey Edwards, lletrista del grup junt amb Nicky Wire, va escriure cançons per a tan sols quatre dels discs dels Manic Street Preachers, fins a la seva desaparició (sense comptar amb el disc de caras-b). Encara que és acusat d'escriure lletres massa fosques o dramàtiques (en concret les del disc The Holy Bible, del qual va ser autor en un 75% ), ja que inevitablement eren reflex de la seva tempestuosa personalitat i de tots els seus problemes psíquics, no hi ha dubte de què Richey Edwards va ser un dels millors lletristes de la seva dècada, amb una capacitat enlluernadora d'unir desesperació, nihilisme, protesta, referències històriques i culturals, retrats de l'ésser humà amb tots els seus aspectes terribles i patètics.\nEls temes abordats en les seves lletres, gens tòpics (entre altres coses, va jurar no escriure mai una cançó d'amor), inclouen els seus problemes psíquics (com l'anorèxia, l'insomni), temes històrics -com l'Holocaust-, polítics -el colonialisme americà-, socials -la prostitució-, humans -l'escapisme-, l'apatia social.\nA la poesia de Richey Edwards, el caracteritza un esperit desesperançat i derrotista, -a vegades fregant el depressiu-, especialment als seus al·legats sobre la crueltat de l'ésser humà, el buit social, la difícil ruta del lliurepensador i l'ideal impossible de puresa (segons ell mateix, "tots som prostitutes, nosaltres mateixos ho som, des que firmem el contracte discogràfic"). Tanmateix, sota de tot això, la seva poesia conté també un desig de llibertat i rebel·lia d'un gran romanticisme, idees escapistes que alimenten la llegenda de la seva desaparició.\n↑ Declaren mort a un músic britànic que va desaparèixer fa 13 anys, Diari Clarí, 23-11-2008.\nObtingut de «https://ca.wikipedia.org/w/index.php?title=Richey_James_Edwards&oldid=21018635»\nLa pàgina va ser modificada per darrera vegada el 24 abr 2019 a les 22:54.


Catalan Technology Profiles : Sector biomèdic 2009\nDirectori que recull ofertes i demandes de 57 empreses i centres catalans tecnològicament avançats del sector biotecnològic i biomèdic.\nDefineix les TIC, la biotecnologia i la nanotecnologia com tecnologies d'interès general bàsiques per afrontar molts dels principals reptes de la societat en el futur. Moltes de les aplicacions tecnològiques més viables i amb un major impacte en la societat del 2020, beneficiaran els països emergents.\nNeurotec és una spin off de la Universitat de Barcelona. Es dedica a la recerca mèdica en el camp d'afeccions del sistema nerviós central, i més concretament en el desenvolupament de tractaments contra la isquèmia cerebral.\nLa tercera edició de la guia-directori d'emprenedors, compta amb tres entrevistes a empreses representatives, així com les descripcions de tots els projectes dels emprenedors que han estat recolzats pel CIDEM per esdevenir empreses.


TORNA LA NEU AL PIRINEU – Pirineus TV\nDesprés d'un cap de setmana assolellat, aquest dilluns ha tornat la neu al Pirineu. I és que s'espera una setmana amb forces precipitacions a les zones de muntanya. Les comarques de Cerdanya, Alt Urgell, els Pallars i l'Alta Ribagorça s'han despertat emblanquinades i, al llarg de la jornada, els gruixos han anat creixent considerablement. A Puigcerdà, al migdia ja havien caigut 17 cm de neu i 12 a la Seu d'Urgell. Des de l'ajuntament de la capital urgellenca han informat sobre l'activació del dispositiu de neteja i retirada de la neu i han recordat la importància de comptar amb la col·laboració dels veïns.\nLa nevada ha afectat una vintena de trams de la xarxa viària del Pirineu. El temporal ha obligat a tancar un tram del Port de la Bonaigua per risc d'allau i la carretera entre Bagà i Coll de Pal. També ha estat necessari circular amb cadenes al Túnel del Cadí, al Port del Cantó, a la C13, entre Sort i Esterri d'Àneu i a la N260, a la collada de Toses, entre Ribes de Freser i Urtx.\nPel que fa al transport escolar, hi han hagut forces afectacions al Pallars Sobirà, amb 7 línies cancel·lades que normalment utilitzen 65 alumnes, al Pallars Jussà s'ha suspès una línia de la zona de la Terreta i a l'Alta Ribagorça han estat 2 les rutes cancel·lades que també porten a l'escola a una seixantena d'infants. Mentrestant, el transport escolar ha funcionat amb força normalitat a Cerdanya i a l'Alt Urgell, excepte la línia que surt de Prullans i duu els alumnes fins a la Seu d’Urgell. En aquest cas, l’autobús no ha pogut pujar fins al poble per l’estat de la carretera local, però les famílies dels estudiants els han baixat fins a peu de la carretera general N-260, on els ha recollit l’autobús que cobreix el servei. La tornada dels alumnes alturgellencs, però, s'ha avançat per precaució.\nA la Seu d'Urgell, a més, s'ha anul·lat el mercat setmanal de dimarts, tenint en compte que la neu continuarà en les properes hores.\nL'altra cara de la moneda són les imatges de postal que ha deixat la neu, com aquestes del parc Schierbeck i l'estany de Puigcerdà.


La il·lustració que parodia la reacció dels homes al rebuig\n"¿Et creus que estàs bona?" La il·lustració que parodia la reacció d'alguns homes al rebuig\nLa il·lustradora Anabel narra situacions de la vida quotidiana amb els homes\nMadrid 11 de de setembre del 2018. 16:20\nComença amb un interès clar en la dona, amb afalacs, verbalitzant que després de la festa vol que se’n vagi amb ell a casa. Però en vista del rebuig, la dona passa a tenir massa pèl. "¿Què pensaves que passaria? Li tiraré la canya a una tia i, si em diu que no, veuré si l’enfonso".\nEs tracta d’una il·lustració compartida a Twitter per la usuària Anabel i que ha despertat la consciència respecte a l’actitud d’alguns homes quan se senten rebutjats, passant directament a l’atac contra el físic d’una dona amb qui fins fa uns segons volia tenir una relació.\n“‘True Story’”, diu a l’inici, deixant veure que això realment li ha passat. En el vídeo, el seu amic vol tenir una relació amb ella, a la qual cosa es nega. Tot seguit, ell ataca el seu físic dient-li que a veure si es depila, amb termes tan despectius com ‘pava’.\nElla, per un moment, dubta i sent que realment havia d’haver sigut així, però finalment s’encén i respon amb contundència en un final inesperat.\nPerò no és l’única protesta d’Anabel. En anteriors ocasions ha manifestat amb ironia i humor situacions de la vida quotidiana de les dones.\nEn un dels seus treballs, detalla quan va anar al metge per esbrinar a què es devien les infeccions recurrents, un "tema de defenses baixes", i el metge tenia clar que això es devia al tipus de vida. "Les noies primetes així com tu, que voleu estar totes primes i us salteu algun àpat. No t’alimentes bé, surts de festa..."\nTambé li va passar quan es va sentir constantment jutjada per detalls del seu físic, com les celles, al voler ser model. Cap canvi era suficient.\nHomes Feminisme Masclisme


La CGT reclama una millor gestió per evitar que es repeteixin els col·lapses a urgències d'hospitals de Tarragona i Ebre\nPublicat el 19/01/2018 11:45\nRegistrades múltiples denúncies de les condicions en les quals treballen els sanitaris i la falta d'atenció dels pacients.\nArran de ela greu situació que s'està patint arreu del territori català, la CGT ha denunciat aquest divendres els col·lapses viscuts a urgències a diversos centres hospitalaris de la demarcació. Segons ha manifestat el sindicat, la situació ja denunciada a l'hospital Joan XXIII de Tarragona es repeteix a l'hospital Santa Tecla, al Pius de Valls, al Sant Joan de Reus i al Verge de la Cinta de Tortosa.\nPrincipalment, lamenten les condicions en les quals treballen els sanitaris i apunten que els pacients tampoc són tractats en les condicions adequades. A més, les urgències acullen en un box aquells malalts que haurien d'estar hospitalitzats i que no ho estan perquè no hi ha llits, mentre denuncien que hi ha centres amb plantes tancades.\nPer tot aquest cúmul d'incidències, reclamen una millor gestió dels recursos i que es reforci el personal d'infermeria en les dates pròximes al col·lapse que es viu anualment a partir de desembre, i que atribueixen a la mala previsió de les direccions dels centres.\nIMATGE: Roda de premsa de la CGT sobre el col·lapse als hospitals.


Sales d’assaig per a grups musicals a les antigues cambres frigorífiques de l’Espai MerCAT – Comarques de Ponent\nSales d’assaig per a grups musicals a les antigues cambres frigorífiques de l’Espai MerCAT\nLa Regidoria de Cultura de l’Ajuntament de Tàrrega ha clos les obres que han transformat les cambres frigorífiques de l’antic mercat municipal (ara dit Espai MerCAT) en sales d’assaig a disposició de les agrupacions musicals del municipi. Amb un pressupost de 100.000 euros, és una de les majors inversions infraestructurals que el consistori ha fet darrerament destinades a la gent jove. La materialització del projecte ha comptat amb subvencions del Govern català, assumint la meitat de la despesa. De les quatre cambres existents, tres ja es poden utilitzar com a bucs d’assaig mentre que la restant allotjarà un estudi professional de gravacions, en una segona fase que s’abordarà encara sense calendari fixat. A més, un dels bucs comptarà molt aviat amb taula de so, amplificadors, micròfons i una bateria, instrument de difícil transport. (+) La Regidoria de Cultura de l’Ajuntament de Tàrrega ha clos les obres que han transformat les cambres frigorífiques de l’antic mercat municipal (ara dit Espai MerCAT) en sales d’assaig a disposició de les agrupacions musicals del municipi. Amb un pressupost de 100.000 euros, és una de les majors inversions infraestructurals que el consistori ha fet darrerament destinades a la gent jove. La materialització del projecte ha comptat amb subvencions del Govern català, assumint la meitat de la despesa. De les quatre cambres existents, tres ja es poden utilitzar com a bucs d’assaig mentre que la restant allotjarà un estudi professional de gravacions, en una segona fase que s’abordarà encara sense calendari fixat. A més, un dels bucs comptarà molt aviat amb taula de so, amplificadors, micròfons i una bateria, instrument de difícil transport. Els treballs han consistit en el desmantellament dels vells equips de refrigeració, la instal·lació de parquet i il·luminació, i sobretot en l’aïllament acústic de les estances. Curiosament, les portes ja existents s’han conservat en reunir les condicions idònies per insonoritzar les cambres. A la vegada, s’ha aprofitat per fer un rentat de cara a la zona de camerinos, utilitzada pels grups que actuen a la sala gran de l’edifici, amb tasques de pintura. Al mateix temps, s’ha desmuntat un dels dos muntacàrregues per deixar pas a un magatzem, mentre que l’altre es continuarà aprofitant com a ascensor per a transport de material. Reunió amb els grups musicals D’altra banda, la Regidoria de Cultura convocarà aquests dies les diferents formacions musicals de la ciutat per a informar-los d’aquest nou servei. Si bé encara no s’ha determinat una quantitat, s’aplicarà una taxa amb l’objecte de racionalitzar l’ús de les sales, amb tarifes especials de llarga durada. Tanmateix, i atenent al volum de peticions, el consistori contractarà un responsable perquè gestioni l’espai. De moment, tres grups ja han formalitzat la petició per fer ús dels bucs. De moment, el mateix ajuntament, a través de la Regidoria de Joventut, ha estrenat les sales durant les festes de Nadal impartint un curs de disc-jockeys amb la participació d’una dotzena de joves. Antecedents L’edifici del Mercat Municipal de Tàrrega, ubicat a la plaça de les Nacions sense Estat, cessà l’activitat comercial a principis dels anys 90. L’espai reobrí les seves portes com a sala polivalent l’any 1995 i des de llavors ha estat escenari de concerts, funcions teatrals, fires i trobades socials. La planta baixa, on ara s’allotgen els bucs d’assaig, només era utilitzada eventualment com a magatzem i camerino.


VMware presenta les seves millores per al núvol híbrid - YCOM\nVMware presenta les seves millores per al núvol híbrid\nUna plataforma de gestió capaç d’accelerar el lliurament de serveis unificats en núvols públics i privats, així com la virtualització integral de les funcions de xarxa, les novetats en aquesta matèria.\nVMware ha insistit especialment en les solucions de núvol híbrid per a què les empreses puguin desplegar els seus serveis. En aquest sentit, ha presentat la millora de la seva plataforma de núvol híbrid unificat, amb la qual accelerarà les fases de desenvolupament i desplegament de solucions.\nLa plataforma de núvol híbrid uniforme de VMware permet als clients crear un entorn homogeni basat en VMware vSphere en tot el núvol públic i privat per crear, executar i lliurar de manera segura qualsevol aplicació tradicional o nativa del núvol. Aquesta plataforma està construïda sobre una arquitectura de centre de dades definides per programari, oferint flexibilitat i llibertat d’elecció en la forma de crear i gestionar aplicacions i entorns de núvol segons les necessitats.\nEntre les novetats presentades, ens trobem amb les actualitzacions de VMware vCloud Air i VMware vCloud Air Network, dels quals en destaquen diversos aspectes.\nEn primer lloc, la disponibilitat generalitzada de Google Cloud DNS, que ofereix a les organitzacions l’accés a un servei DNS de baixa latència distribuït globalment amb alta disponibilitat i escalabilitat a més de facilitat de gestió.\nTambé tenim VMware vCloud Director 8, una nova versió que permet als proveïdors de serveis en VMware vCloud Air Network construir diferents serveis en el núvol que tenen en compte els sistemes híbrids. Entre les millores d’aquesta versió s’hi inclou la compatibilitat amb vSphere 6.0 i NSX 6.1.4 a més de plantilles Organization Virtual Data Center (Vdc). VMware vSphere vApp millora el protocol OAuth per fonts d’identitat.\nEl VMware Monitoring Insight i Identity Access Management millorat proporciona una anàlisi de les operacions amb serveis en el núvol mitjançant mesuraments interactius, registres d’esdeveniments i alarmes definides per usuaris per optimitzar la flexibilitat i els costos. El servei facilita informació sobre la infraestructura, la salut de les aplicacions i el rendiment de la plataforma, permet la monitorització de serveis, granularitat i retenció i ajuda a optimitzar la despesa en el núvol a habilitar un ús elevat de la infraestructura del núvol.\nIdentity Access Management permet als clients de VMware vCloud Air gestionar els rols i el govern amb una única identitat, un sol inici de sessió i una autorització unificada. Els usuaris poden ara expandir les seves capacitats de gestió de les oficines a VMware vCloud Air i simplificar la manera en què els departaments TIC controlen la gestió d’usuaris mitjançant l’autenticació basada en tokens.\nVMware ha anunciat la seva intenció de desenvolupar la compatibilitat amb Photon OS en la plataforma vCloud Air en afegir la compatibilitat amb VMware vSphere Integrated Containers a VMware vCloud Air. Amb aquest avanç, VMware permetrà als equips de TI admetre qualsevol aplicació, incloses les aplicacions en contenidors en una infraestructura comuna que s’executi en VMware vCloud Air.\nFinalment, en aquest VMworld de Barcelona, VMware ha ensenyat el Projecte Michigan, amb el qual amplia les prestacions d’Advanced Networking Services i Hybrid Cloud Manager. Els clients poden accedir segons demanda als núvols privats virtuals flexibles amb accés a milers de màquines virtuals sota el mètode de pagament per consum integrat amb connectivitat segura, optimitzada migració de màquines virtuals i de la xarxa i l’extensió de polítiques i avançades peering i de trànsit.


Alerta estafa: Es fan passar per la companyia d'aigües del Vendrell per poder vendre els seus productes\nDetall d'un vehicle de la Policia Local del Vendrell.\nUtilitzen qualsevol pretext per poder accedir al domicili particular per tal de fer l'anàlisi de l'aigua\nActualitzada 02/12/2021 a les 08:52\nAigües del Vendrell, S.A., empresa mixta municipal que gestiona el cicle integral de l'aigua al municipi del Vendrell, informa que, s'han detectat continues i reiterades trucades per part d'empreses que es fan passar per la companyia d'aigües, o subcontractades per aquesta, per poder vendre els seus productes mitjançant l'engany.\nEn el transcurs d'aquestes últimes setmanes, de manera molt continuada i amb un desplegament massiu de personal, una empresa, segons ens han pogut comunicar gent afectada, truca per telèfon a tots els habitants del municipi del Vendrell fent-se passar per la companyia d'aigües, Aigües del Vendrell, tot fent una sèrie de preguntes al ciutadà que agafa el telèfon com l'edat o si viu sol, intentant d'aquesta manera trobar la víctima perfecta per a poder fer «l'estafa» tot assegurant que l'aigua està en males condicions.\nUtilitzen qualsevol pretext per poder accedir al domicili particular per tal de fer l'anàlisi de l'aigua i fan afirmacions falses per posar la por al cos al ciutadà. Algunes persones han comunicat a la companyia d'aigües que els han arribat a dir: «l'aigua està tan malament que sinó hi posaven remei es moririen».\nDes del Servei Municipal d'Aigües es prega a tots els ciutadans que no atenguin aquestes trucades ni deixin entrar a ningú al seu domicili particular, doncs l'únic que intenten és poder vendre els seus productes mitjançant la por, de la intimidació i, per descomptat, de l'engany a la gent. Es recorda que Aigües del Vendrell mai entra als habitatges particulars.\nEn aquest sentit, s'informa que la procedència de l'aigua de consum humà de la xarxa municipal, correspon a la procedent d'aigua de pous i a la que procedeix de l'Ebre. Aquestes aigües reben el pertinent tractament de desinfecció abans de la seva distribució, i estan contínuament sotmeses a estrictes controls periòdics de qualitat per part de Sanitat. Al llarg de l'any es realitzen un total d'11.000 determinacions analítiques de l'aigua, en les quals es controlen paràmetres tant físics, químics com microbiològics.\nEls resultats analítics obtinguts d'aquestes fonts d'aigua i els realitzats a la xarxa de distribució compleixen els criteris d'aptitud establerts al 'Reial Decret 140/2003, de 7 de febrer, pel qual s'estableixen els criteris sanitaris de la qualitat de l'aigua de consum humà (B.O.E. de 21 de febrer de 2003)' i amb el que disposa el pla de vigilància i controls sanitaris de les aigües de consum humà de Catalunya (desembre de 2005).\nAigües del Vendrell i l'Ajuntament del Vendrell reiteren el seu compromís amb els ciutadans del municipi i treballen dia a dia per oferir aigua de gran qualitat, posant a la disposició del servei els mitjans humans i tècnics més avançats que garanteixin la gestió més eficient.\nComenta el contingut : Alerta estafa: Es fan passar per la companyia d'aigües del Vendrell per poder vendre els seus productes


No ens podem permetre perdre el 50% del talent | Junts per Sant Cugat\nPublicat a 2 Març, 2020 per JosepMaria\nMolt aviat celebrarem el 8 de març, Dia Internacional de les Dones. Aquest any a més, es celebra el 25è aniversari de la 4a Conferència Mundial de les dones que va tenir lloc a Beijing i el 5è aniversari de l’establiment dels Objectius de Desenvolupament Sostenible de l’Agenda 2030 que posen la igualtat de gènere en el centre del desenvolupament sostenible.\nÀmpliament acceptem les diferències entre homes i dones però, el que no és tan evident, és que homes i dones tinguem les mateixes oportunitats malgrat que les lleis del nostre país les reconeguin.\nAquests dies està en marxa una campanya per visibilitzar l’esport femení amb el lema; “t’estàs perdent la meitat de l’espectacle”. Aquest lema ens ha de fer pensar sobre com estem actuant, tots i totes, en cada un dels nostres entorns, per afavorir aquesta igualtat d’oportunitats.\nLes dones som, el 50% de la població mundial, la meitat de la humanitat, però el 2020 encara hem de reivindicar els nostres drets més fonamentals.\nLes polítiques d’igualtat afecten el 100 % de la humanitat, ja que signifiquen una visió compartida de justícia social i els drets humans i per tant, tota la humanitat té la responsabilitat d’actuar i d’oferir les mateixes oportunitats als nens i a les nenes del planeta. Les reivindicacions doncs, no són cosa, només de les dones, els homes també hi sou convidats.\nLluitem, homes i dones, durant tot l’any i en totes les nostres activitats, per la igualtat d’oportunitats entre dones i homes. No ens podem permetre perdre el 50% del talent ni la meitat de l’espectacle!


Curs Interactiu Visual Basic\nCurs Interactiu Visual Basic 6.0\nCategoría: Documentació programació\nNi idea de Visual Basic?, res més fàcil que començar amb aquest intuitiu i bàsic tutorial interactiu.\nVols aprendre a programar en Visual Basic i no tens ni idea d'aquest llenguatge?, No vols ficar-te a llegir un voluminós llibre que t'ho expliqui?, doncs llavors el que necessites és Curs Interactiu Visual Basic.\nCurs Interactiu Visual Basic és un tutorial (totalment en espanyol) que de forma interactiva i amb cridaners dissenys realitzats en flash et van ensenyant pas a pas tot sobre tan popular llenguatge de programació.\nEl curs comença des de zero i de fet l'àmplia majoria de les lliçons són força bàsiques (és un curs d'iniciació) però que et servirà per aprendre totes les nocions del llenguatge a part de practicar amb els moltíssims exercicis que l'usuari anirà resolent (interactuant amb l'ordinador) fins aprendre a dominar el VB com un expert.\nCurs Interactiu Visual Basic 6.0 Descargas Relacionadas Con\nUn sensacional manual per a conèixer tots els secrets del PHP.\nUn complet manual amb tot el que s'ha de saber sobre HTML.\nExcel.lent i completíssim manual de DreamWeaver creat per a la mismíssima Macromedia.\nCurs d'Iniciació al Llenguatge C\nManual gratis de 80 pàgines amb tot el necessari per iniciar-se en el llenguatge de programació C.\nwindow 7 home basic visual studio 2008 sdk 1.1 visual motovcicletas visual map visual lisp


Parar i mirar enrere\nActualitzada 06/12/2017 a les 06:41\nM’agrada de tant en tant parar i mirar enrere, fer balanç de les experiències i etapes viscudes. Ara fa tot just dos anys d’una important decisió i de les millors preses. Ara que ens trobem just a l’equador d’aquest mandat i coincidint amb l’inici del Nadal, és per a mi un bon moment per fer una reflexió sobre aquest temps i fixar nous propòsits.\nDavant l’oportunitat de poder formar part de qualsevol projecte hi ha per a mi tres aspectes bàsics a valorar. Primerament el projecte en si, he de creure-hi. En segon lloc, i molt lligat a l’anterior, que aquest no entri en conflicte amb els meus principis, valors i creences. I per últim (molt complicat de valorar), les persones.\nAvui ho tornaria a fer sense cap dubte si en tingués l’oportunitat. És un món molt difícil, i potser és precisament això el que més m’agrada de la política. Disconforme per naturalesa, és d’aquelles experiències vives, que canvien i desafien constantment, que t’ensenyen dia a dia, de les quals mai no en saps prou i et motiven a fer sempre més i millor.\nEn un treball d’equip i en un àmbit cada vegada més “deshumanitzat”, les persones amb les quals treballes i la manera de treballar junts són un factor clau. No hi ha com sentir-se identificada amb els valors i l’essència del projecte i de l’equip. Crec en el que faig i gaudeixo fent-ho, a més a més, amb un immillorable equip de grans professionals, companys i persones de les quals aprenc cada dia sense ells mateixos ser-ne conscients.\nEl projecte no és, al cap i a la fi, més que el pur reflex de les persones que el converteixen en una realitat. Gràcies a tots i cadascun de vosaltres, per la vostra vàlua professional i humana. Per ser persones i polítics, per saber ser i estar, per demostrar-me que estic on he d’estar. És una gran sort estimar el que fas i gaudir de la teva feina, encara més si ho fas ben acompanyada. Gràcies per tot el viscut, après i aconseguit, i per tot el que queda.


ELS PIRATES INFORMÀTICS PODRIEN ACCEDIR A MARCAPASOS DES DE LA DISTÀNCIA I OFERIR XOCS MORTALS - TECNOLOGIA - 2020\nEls pirates informàtics podrien accedir a marcapasos des de la distància i oferir xocs mortals\nSegons un expert en seguretat, els marcapasos es podrien infiltrar per produir xocs mortals. No seria senzill, però ofereix la possibilitat d’un assassinat digital anònim com James Bond.\nEl investigador IOActive, Barnaby Jack, va demostrar aquesta capacitat en una conferència de seguretat a Melbourne, segons la revista SC australiana. Va utilitzar un ordinador portàtil per enviar una sèrie de xocs de 830 volts a un marcapassos remot, i va utilitzar una mena de "funció secreta" poc clara que posseeixen els marcapassos, que es podrien utilitzar per activar tots els marcapasos i els desfibril·ladors implantables en un radi de 30 peus. Els dispositius renunciarien als seus números de sèrie, cosa que permetria als assassins incomplir el seu firmware i carregar programari maliciós nefast que es podria estendre a altres marcapasos com un virus. Els dispositius també podrien renunciar a dades personals i, fins i tot, dades presumptament segures del fabricant.\n"El pitjor dels casos en què puc pensar, que és 100% possible amb aquests dispositius, seria carregar una actualització del firmware compromesa en un programador i ... el programador compromès infectaria el següent marcapasos o [desfibril·lador], i cada un Posteriorment va contagiar a tots els altres del rang que segons va dir.\nNo seria la primera vegada que un expert en seguretat va mostrar la vulnerabilitat d’aquests dispositius de salvament. En un estudi de fa quatre anys, investigadors de la Universitat de Washington i la Universitat de Massachusetts van esbrinar com assumir el control dels marcapasos implantats i obtenir dades personals. Altres grups treballen maneres de xifrar òrgans i extremitats artificials.\nJack va dir que va fer la demostració per alertar els fabricants de dispositius contra inseguretats.\nBodyByDarwincom : Els pirates informàtics podrien accedir a marcapasos des de la distància i oferir xocs mortals © 2019. All Rights Reserved.


Aquest cap de setmana fa 80 anys del bombardeig més destructiu que va patir Barcelona durant la Guerra Civil, i es recorda amb un seguit d’activitats sota el programa “Barcelona bombardejada, 1936-1939. Volem la pau, no l’oblit”.\nTambé us proposem descobrir els orígens de la bruixeria. Fruit d’un estudi s’ha sabut, per exemple, que alguns dels primers judicis europeus van tenir lloc a les Valls d’Àneu; ara podeu viatjar al passat a l’exposició “Se’n parlave i n’hi havie”. També al Pirineu, teniu la possibilitat de descobrir la vila pallaresa de Gerri i les seves salines, les més importants que hi ha hagut a Catalunya.\nSi preferiu la literatura, Girona i Olot acullen una nova edició del MOT, el festival de literatura dedicat en aquesta ocasió a la “literatura encarnada”, a l’escriptura més compromesa amb la realitat: xerrades, trobades amb escriptors i vermuts literaris configuren una proposta atractiva i per a tots els gustos.\nNo podem oblidar les festes tradicionals: s’acosta Sant Josep, que aquest any cau en dilluns, i Figueres es prepara per acollir de nou la Fira del Brunyol de l’Empordà. A més, perquè no tingueu excusa, us expliquem també com preparar la crema de Sant Josep.\nI un darrer consell… no doneu per mort el fred. A partir de diumenge els pronòstics anuncien una baixada del termòmetre. Podríem creuar l’Equinocci de primavera, el proper dimarts, amb les temperatures ben baixes.\nTot i que el bombardeig de Barcelona va començar l’any 1937, entre el 16 i el 18 de març de 1938 va tenir lloc un episodi devastador en el qual l’aviació italiana va assajar una nova tècnica: el bombardeig per saturació. Aquests dos dies de març es van llançar 44 tones de bombes sobre la població civil, que van afectar 273 edificis i van matar 551 persones. Aquest cap de setmana tot just fa 80 anys d’aquest episodi, i el programa “Barcelona bombardejada, 1936-1939. Volem la pau, no l’oblit” els commemora amb tot un seguit d’activitats que, a més de recordar l’agressió soferta, volen reivindicar el compromís de la ciutat amb la pau.\nSabies que alguns dels primers judicis europeus sobre bruixeria van ser al Pirineu, concretament a les Valls d’Àneu? Que les dones acusades de bruixeria a Catalunya eren assenyalades i perseguides pels seus veïns i no per la Inquisició, al contrari del que es pensava fins ara? I sabies que la ‘fama de bruixa’ s’heretava per via materna? Sorprèn-te amb aquests i altres descobriments a l’exposició “Se’n parlave i n’hi havie”, produïda per la Xarxa de Museus de les Terres de Lleida i Aran. Fins al 7 de maig es pot visitar a l’Ecomuseu de les Valls d’Àneu d’Esterri d’Àneu.\nL’or blanc del Pallars\nNo es pot entendre la vila pallaresa de Gerri sense el que ha estat el seu motor econòmic des de l’Edat Mitjana, la sal. Les salines, les més importants que hi ha hagut històricament a Catalunya, han donat una fisonomia característica al poble, que es completa amb el Reial Alfolí de Gerri o Casa de la Sal i el monestir de Santa Maria, una de les joies del romànic que es conserven als Pirineus.\nLa literatura es fa carn a Girona\nL’Associació d’Amics de Sant Josep prepara com cada any la Fira del Brunyol de l’Empordà, que se celebra a Figueres el 17 de març. La Fira inclou 150 parades i 650 kilograms de brunyols, a més d’atraccions i actuacions musicals.\n«Feu bullir la llet amb la canyella i la pell de llimona… » Així comença la recepta de la crema més coneguda del corpus culinari català, feta a base d’ous, llet, midó i sucre, i que ja apareix en receptaris medievals. La crema catalana o crema de Sant Josep no pot faltar a taula per postres el 19 de març, dia de Sant Josep.\nEl Museu de la Ciència i la Tècnica de Catalunya organitza diverses activitats en família que tenen com a base la ciència o la tecnologia. Aquest cap de setmana se’n fan tres: “Descobrim les màquines de Leonardo”, “Enrampa’t amb l’electricitat” i “Demostració d’alta tensió a la gàbia de Faraday”. Terrassa.\nEl Poble Espanyol acull el IX Festival de Titelles de Barcelona. El festival de teatre infantil més important de Barcelona ofereix 16 propostes per a nens de fins a 12 anys. Marionetes txeques, de guant, de taula, de fil, de tija, muppets i ombres xineses tornaran a omplir de vida i màgia el Poble Espanyol el 17 i 18 de març.\nUn festival de cinema diferent. El cervell és el protagonista d’aquest nou festival, que inclou la vuitena edició del Premi Solé Tura. El Brain Film Fest inclou projeccions, xerrades i tallers amb el doble objectiu de fomentar la creació audiovisual i donar a conèixer diferents aspectes del cervell, tant les seves meravelloses capacitats com les malalties i condicions que l’amenacen.\nLes festes dels Tres Tombs encara cuegen a les localitats catalanes, tot i que el patró dels animals, Sant Antoni, se celebra el 17 de gener. Aquest diumenge, dia 18, és el torn dels Tres Tombs a Collbató, la Selva del Camp, Sant Quirze del Vallès i Llorenç del Penedès.\nEsparreguera i Olesa han iniciat les representacions de La Passió, declarada Festa Tradicional d’Interès Nacional per la Generalitat de Catalunya. Les representacions són del 4 de març a l’1 de maig. La Passió d’Esparreguera té dues parts: “Vida pública de Jesús” i “Passió, mort i resurrecció”.\nEsparreguera: 4, 10, 18, 24, i 30 de març; 8, 15, 22, i 28 d’abril; i 1 de maig.\nOlesa: 4, 11, 18, 24 i 30 de març; 8, 14, i 22 d’abril; i 1 de maig.\ntags: activitats Barcelona bombardejada bombardeig Brain Film Fest Bruixes al Pirineu cap de setmana Ciència en família Crema de Sant Josep El Grúfal El regne de les granotes Festival de titelles Fira del Brunyol de l'Empordà Guerra Civil L'or blanc del Pallars La literatura es fa carn a Girona La Passió L’Arbre de la memòria Propostes pel Cap de setmana Sergi López programa a la Filmoteca Tres Tombs\nnext Propostes pel primer Cap de setmana de la Primavera


Ravensburg i Mollet: unides per la música\nAmb la voluntat de promoure l'activitat cultural, Mollet del Vallès i la ciutat alemanya de Ravensburg han celebrat un concert dedicat a Jordi Solé Tura, molletà il·lustre, ferm defensor de la cultura i d'Europa.\nUn públic entusiasta va omplir el Mercat Vell\nEl concert, a càrrec de l'Orquestra Jove de la Província de Ravensburg i de l'Orquestra de l'Escola Municipal de Música de Mollet, s'ha celebrat en el marc de les activitats del Grup d'Amics i Amigues de Jordi Solé Tura, donat el caràcter europeista del polític molletà, la seva dedicació a la cultura i afició a la música. Entre el públic, hi van assistir Teresa Eulàlia Calzada, vídua de Jordi Solé Tura; Albert Solé, fill de Solé Tura; i Pasqual Maragall, expresident de la Generalitat i membre del Grup d'Amics i Amigues de Jordi Solé Tura.\nEl Mercat Vell, espai cívic de Mollet, va aplegar durant més d'una hora unes 300 persones que varen aplaudir de manera entusiasta les dues formacions musicals.\nJosep Monràs va agrair-los la participació en aquest concert i va manifestar que “Les voluntats són el que fa funcionar Europa". També va expressar el seu desig "que aquest concert serveixi per reforçar encara més la relació d'amistat entre Mollet i Ravensburg", basada sobretot en els àmbits cultural i educatiu, ja que recentment Mollet ha acollit durant uns mesos un grup d'estudiants de Ravensburg.


La Fira de Calella a debat, amb Miquel Campoy (PP)\nL’edició d’enguany de la Fira de Calella és a tocar. Fruit d’un conveni per a les tres pròximes edicions, Catalunya en serà l’eix central sota l’epígraf ‘Catalunya, les arrels d’un país únic’. El primer dels monogràfics està dedicat als Pirineus i es repassarà la seva cultura, tradició i el seu futur. Amb motiu de la Fira, a infocalella iniciem el que hem batejat com 4×5. Els 4 són Montserrat Candini, Josep Maria Juhé, Cristina Gómez i Miquel Campoy. I les 5, les preguntes que integren el mateix qüestionari que han respost tots ells. Després de l’última edició de la Fira, el debat, que creiem que era necessari, es va arraconar. Ara, l’intentem recuperar.\nMIQUEL CAMPOY. REGIDOR DEL PP A L’AJUNTAMENT DE CALELLA\nLa Fira és sense dubte un referent comarcal i donat que se celebra al mateix temps que la Festa Major de Calella i de la Mercè de Barcelona, també és un referent per als calellencs i per una part dels barcelonins que ens venen a visitar aprofitant la seva festivitat.\nDes dels seus inicis, la Fira ha estat concebuda com un aparador artesanal i, en general, els comerciants de Calella no els hi ha interessat, ja sigui perquè en tenien prou amb els seus comerços o perquè els seus productes no eren prou artesanals, entre d’altres. Crec que el comerç de Calella és el que ha de ser, una activitat comercial on guanyar diners i probablement la Fira no està concebuda de la mateixa manera. Cal que la Fira canviï i s’enfoqui en quelcom més comercial? En realitat, creiem que la Fira hauria d’assemblar-se més a les paradetes que hi podem tenir a la Festa Major de Girona o de qualsevol altra població: un espai lliure, gratuït, on poder comprar artesania, bijuteria, xarcuteria, dolços, etc… De manera que la despesa de més de 120.000 euros es transformi en guanys que ajudin a pagar les despeses de la Festa Major de Calella.\nLa resposta a aquesta pregunta ve condicionada per l’anterior resposta. Podria haver una part de la Fira que fos monogràfica, fins i tot subvencionada, i en aquest cas, enfocar-ho monogràficament pot ser una solució. Però no crec que ens haguem de tancar a d’altres possibles solucions.\nLa Fira i la Festa Major estan bé juntes, però s’haurien de diferenciar més ja que sovint no sabem que és el que se celebra. Crec que han d’estar juntes pel fet que si volem una major afluència de gent, hem de triar una data en què a la gran ciutat, Barcelona, també sigui festa. I aquesta situació es dóna molt bé durant la Festa Major de Calella, que coincideix amb la de la Mercè a Barcelona.\nCom ja he comentat anteriorment, la Fira és totalment deficitària amb més de 120.000 euros (20 milions de les antigues pessetes). En aquest sentit, és lògic pensar que l’entrada és una part important del pressupost, però si la Fira fos lliure, amb paradetes que paguessin, que fos més comercial i atractiva per a tots, fins i tot que participessin els comerços locals, la Fira seria rendible. Donaria diners i aquests els podríem fer servir per a pagar les despeses generades per la Festa Major. Creiem que la Fira definida d’aquesta manera, hauria de ser lliure i no hauríem de pagar entrada.\nPosted by Carles Pascual Fira de Calella, Miquel Campoy, PP Permalink\nLa reordenació de l’espai de platja a Calella podria potenciar l’esport de la vela\tLa Fira de Calella a debat, amb Cristina Gómez (ERC)


Reis d'Orient a Cornellà 5/01/2010\nCornellà de Llobregat recorda la riuada d'avui fa just 40 anys. Cr.Ràdio Cornellà\nCornellà de Llobregat i Sant Joan Despí ja estan units amb carril bici. Cr.Ràdio Cornellà\n2 MIL joves de Cornellà, d'entre 18 i 25 anys, s'han interessant pel programa d'inserció laboral SUMA'T que promou la Generalitat. Són 2 MIL candidats per NOMÉS 140 places. El programa, adreçat a j...\nReis d'Orient a Cornellà\nAturats. Ràdio Cornellà. Beatriz Fontseré\nLa policia científica investiga les causes de l'incendi d'un pis de Cornellà. Una nena de set anys ha mort i dotze persones més han resultat ferides. Cr.Esther Minguell\nL'Associació de discoteques de FECASARM està estudiant la possibilitat de presentar una querella per prevaricació contra l'alcalde de Cornellà per, segons l’entitat, sobrepassar una ordre judicial....\nUn noi de 16 anys mor electrocutat a Cornellà mentre robava cable de coure. Cr.Ràdio Cornellà\nUn home ha mort aquest matí a Cornellà de Llobregat mentre treballava. Ha caigut des d'una bastida d'uns cinc metres d' altura. Cr.Ràdio Cornellà\nLa policia ha detingut 13 persones per distribuir cocaïna, presumptament, a Barcelona i l'àrea metropolitana, i ha intervingut 60 quilos d'aquesta droga. Cr.Ràdio Cornellà\nL'ajuntament de Cornellà està portant a terme dos projectes per reincorporar al món laboral els aturats més grans de 50 anys i de llarga durada\nCinc agents de la Guàrdia Urbana de Cornellà patrullen pels carrers del barri de Sant Ildefons des de fa tres mesos. Es tracta de la Unitat que l'Ajuntament ha posat en marxa per reduir la insegure...\nPrimers testimonis de l'incendi d'un pis de Cornellà de Llobregat que ha causat la mort d'una nena de set anys. Cr.Esther Minguell\nUn total de 35 municipis catalans han participat aquest matí en una nova prova de sirenes d'alerta per risc químic. El simulacre ha servit per comprovar el nivell auditiu i el bon funcionament de l...\nSegona marxa contra l'atur Cr. Ràdio Cornellà\nMés de 9 milions d'euros. Això és el que deuen la Generalitat, la Diputació de Barcelona i la Unió Europea a l'Ajuntament de Cornellà de Llobregat. El ple del consistori ha decidit reclamar aquests...\nA Cornellà, l'enduriment de les sancions NO ha servit per reduir l'incivisme al carrer. En tot l'any passat es van posar 2MIL 500 multes per actes incivics, que són gairebé un MILER més que al 2009.\nEls bombers descarten, en principi, que una estufa hagi estat la causa de l'incendi d'aquesta matinada en un pis de Cornellà de Llobregat on ha mort una nena. Cr.Ràdio Cornellà


Bigorra: “Un any després d’aprovar-se, encara no s’ha creat el Pla municipal contra la LGTBFòbia” - Mes Benidorm\nBigorra: “Un any després d’aprovar-se, encara no s’ha creat el Pla municipal contra la LGTBFòbia”\n1 de setembre de 2016 + Benidorm 0 Comments ajuntament, Benidorm, Compromís Per Benidorm, Josep Bigorra, LGTB, LTGBfobia, plá municipal\nEn el ple de setembre de 2015 es va aprovar per unanimitat la moció de Compromís Los Verdes per la qual havia de crear-se un Pla municipal contra la LGTBFòbia, és a dir, contra l’odi i discriminació dirigida a lesbianes, gais, transsexuals i bisexuals. El regidor de Compromís i portaveu del grup municipal, Josep Bigorra, ha criticat que quasi un any després d’este acord i a pocs dies de la celebració de l’Orgull LGTB de Benidorm encara no s’haja creat este pla.\n“No sabem si per al PP té poca importància seguir lluitant contra la intolerància del col·lectiu LGTB amb la coordinació, mitjançant el Pla contra la LGTBFòbia, de les accions locals fetes i per realitzar, o és que no té cap interés en fer complir les mocions del nostre grup municipal, com ocorre massa vegades, o si utilitza els dos motius que acabe de citar per no desenvolupar en un any l’esmentat Pla”, ha indicat Bigorra.\nEl portaveu ha explicat que la moció aprovada en setembre de 2015, i que comptava amb el suport de les associacions LGTB de Benidorm, consistia en la creació d’un pla integral que arreplegara mesures que ja s’estan desenvolupant, com la penjada de la bandera de l’arc de Sant Martí al balcó de l’Ajuntament els dies destacats de la lluita contra la LGTBFòbia o la promoció del turisme gai a la ciutat. I també l’esmentat pla pretén fomentar la col·laboració amb la policia local i la seua formació per actuar amb rapidesa davant qualsevol delictes d’odi a la nostra ciutat, així com l’elaboració d’un manual protocolari d’actuació; la creació de campanyes en col·laboració amb les associacions LGTB+ de Benidorm, orientades als centres educatius, per lluitar contra l’exclusió, l’assetjament o la discriminació per orientació sexual o identitat de gènere i per promoure la prevenció contra les ETS/VIH, o la consignació d’una partida en els pressupostos locals de 2016 destinada a activitats LGTB+.\n“Nosaltres creiem que cal un suport clar des de les administracions a la lluita contra la discriminació del col·lectiu LGTB siga quin siga l’àmbit en què es produïsca i per això ens sembla més greu este retard en la implantació del pla”, ha assenyalat Bigorra. En eixe sentit, el portaveu ha recordat que Compromís per Benidorm participarà, com és habitual, de la manifestació del dissabte dia 10, dins dels actes de la setmana de Pride Benidorm i ha convidat a tothom, tinguen l’orientació sexual que tinguen, a participar-ne. Enguany, el que va ser en el seu moment el primer partit a participar com a tal en este acte, comptarà amb diverses pancartes reivindicatives especialment enfocades als drets dels bisexuals, ja que se celebra l’any de la bisexualitat, i amb una bandeta per animar a la participació i així unir música i cultura amb reivindicacions socials.\n← Bigorra: “El govern del PP no ha contestat en tres mesos preguntes realitzades en el ple”\nBigorra critica la gestió de les despeses del Curs Internacional de Música de Benidorm →


Evita els embussos de Barcelona aparcant el teu vehicle al cor de Sarrià (Via Augusta, 349), a un carrer accessible des de la Ronda de Dalt i ben connectat amb el centre de la ciutat. Gran oferta de places de rotació i de lloguer (abonats), de vehicles i motos, àmplies i còmodes. Tria la teva!\nEstàs buscant un aparcament per gaudir de Barcelona sense preocupacions? A l’aparcament NN Via Augusta disposem d’una gran oferta de places àmplies i còmodes per a tu, a una situació privilegiada, al bell mig del barri de Sarrià, amb accés des de la Ronda de Dalt.\nL’aparcament ofereix dues plantes obertes al públic, amb horari de dilluns a diumenge, Oferim places per a persones amb mobilitat reduïda i servei de seguretat mitjançant videovigilància. A més, a Núñez i Navarro apostem per la mobilitat sostenible, per això hem incorporat places de recàrrega elèctrica situades a la planta -2.\nSituat a l’edifici de l’Illa Augusta, entre el carrer de Margenat i el de Dolors Monserdà, aquest aparcament esdevé una excel·lent opció per poder deixar el vehicle i moure’s a peu per la zona de Sarrià, o bé apropar-se al centre de Barcelona mitjançant transport públic, ja que queda a cinc minuts de la parada de Ferrocarril de Reina Elisenda, gràcies a la qual es pot arribar ràpidament a la Plaça Catalunya, o bé fer qualsevol tipus de combinació amb l’autobús.\nA cinc minuts a peu des del NN Parking Via Augusta es troba el Parc de Joan Reventós, un espai verd amb més de 20.000 m2 de vegetació i àrea infantil. A més a més, hi ha diversos locals de restauració amb una variada proposta gastronòmica com ara el Tram Tram, Nomo Sarrià, El Canalla, Vivanda, Santamasa Sarrià o, a pocs minuts a peu, el famós Tomás de Sarrià.\nA prop de l’aparcament podem trobar-nos molts centres educatius com ara l’escola dels Jesuïtes de Sarrià – Sant Ignasi, el Col·legi Sant Marc de Barcelona, el Sagrat Cor de Sarrià, l’escola NADÍS-Sagrat Cor Sarrià d’educació especial, l’escola Carles Ribas o l’Institut Químic de Sarrià. També es troba a prop de les escoles angleses Santa Clara International School, Fert Batxillerat o English Kinder.\nSi ja ets abonat, recorda que pots gaudir d’un 50% de descompte a les nostres tarifes a tots els aparcaments de rotació NN, només cal que descarreguis la nostra app, NN Parking.\nQueden 2 places de bicicletes a 20,00€/mes Seleccionar\nDes de 12 Fins a 13.4 m2.\nQueda 1 plaça de trasters a 120,00€/mes Seleccionar\nTrasters Des de 120,00€ Fins a 299,50€


En marxa la campanya del Consorci de Turisme “Al Baix, ofertes FLAIX”\nUna iniciativa de descomptes i promocions que ofereix una oportunitat única per a descobrir la comarca\nEl Consorci de Turisme, entitat adscrita al Consell Comarcal del Baix Llobregat, posa en marxa aquest mes de novembre “Al BAIX, ofertes FLAIX”, una nova campanya de descomptes i promocions que ofereix a tothom una oportunitat única per a descobrir el Baix Llobregat. Una ruta per la muntanya, una visita cultural, una experiència gastronòmica, passar una nit a la vora del mar o en plena natura. Els visitants podran gaudir de fins a cinquanta plans com aquests amb descomptes i promocions exclusives, i per un temps limitat, del 12 al 28 de novembre. L’objectiu, donar una nova empenta al sector turístic del Baix Llobregat, just abans que arrenqui la campanya de Nadal.\nActivar els descomptes és molt fàcil. Només cal entrar al WEB, accedir a la proposta i activar la promoció. L’usuari rebrà per email el descompte. A més a més, tots els que aprofitin els descomptes i les promocions de la campanya “Al BAIX, ofertes FLAIX” poden entrar en el sorteig d’un àpat i activitats per a dues persones.\nAmpli ventall d’experiències\nLes activitats que s’ofereixen a la campanya són molt atractives i pensades per a tots els públics, des de famílies amb nens petits, fins a parelles joves, per a grans, petits, aventurers, amants de la cultura i el patrimoni, sibarites...


Penyagolosa Trails HG comunicarà a febrer la decisió definitiva sobre la celebració de l’esdeveniment | DiaDia\nInici Esports Curses de muntanya Penyagolosa Trails HG comunicarà a febrer la decisió definitiva sobre la celebració...\nL’organització de Penyagolosa Trails comunicarà el proper mes de febrer una decisió definitiva sobre la celebració de l’esdeveniment. L’entitat continua treballant en la tramitació dels permisos necessaris per a celebrar les carreres, així com realitzant els protocols per a garantir la celebració segura de la cursa. El desig és poder organitzar una nova edició de Penyagolosa Trails en les dates previstes, però dependrà de l’evolució de la pandèmia.\nEls components del Penyagolosa Trails comuniquen que entenen la incertesa que poden sentir molts corredors i corredores que volen estar en la línia de sortida de la MiM o la CSP, i que estan realitzant tota la preparació. «Nosaltres compartim el mateix sentiment, però la primera prioritat de l’organització de Penyagolosa Trails HG sempre ha estat la de garantir la seguretat de totes les persones: corredors, voluntaris, personal d’organització, públic i població local en general. I aquesta continuarà sent la nostra prioritat a l’hora de prendre una decisió definitiva», ha redactat la direcció de premsa de l’entitat.\nLa situació sanitària és extremadament greu, especialment en la Comunitat Valenciana. Actualment, segons els indicadors, el territori es troba en nivell d’alerta 4, de risc extrem Per això, des de la Generalitat Valenciana s’han adoptat mesures molt restrictives, amb les quals es pretén doblegar la quantitat de contagis, ingressos en hospitals i morts d’aquesta tercera ona de la pandèmia de Covid-19. Penyagolosa Trails ha manifestat que «és moment de cuidar-se i d’actuar amb responsabilitat individual. Si ho fem, començarem a doblegar la corba d’aquesta tercera ona de la pandèmia».


« Lots i Regals de Nadal 2016\nRegals gastronòmics »\nEl Palo de Mallorca El palo és una de les begudes alcohòliques més típiques de Mallorca. La seva història està molt lligada a la dels seus ingredients: la genciana i la quina, dues plantes molt amargues. Al començament, tenint en compte aquests ingredients, el licor va ser utilitzat per les propietats medicinals d’abaixar la...\nAquesta entrada va ser publicada el dilluns, 13 març 2017 a les 8:08 i està arxivada a Olis, Olives.\tPots seguir qualsevol resposta a aquesta entrada a través de la sindicació RSS 2.0. Pots deixar una resposta, o utilitzar un retroenllaç de la teva web.


Via Giardini Appartamento San Vito Lo Capo Itàlia - Ofertes d'hotels amb els MILLORS DESCOMPTES EN LÍNIA\nVia Giardini 4, San Vito Lo Capo, San Vito Lo Capo, Itàlia, 91010 - Veure al mapa\nMés informació sobre Via Giardini Appartamento\nDissenyat tant per oci com per negoci, Via Giardini Appartamento està situat idealment a San Vito Lo Capo; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Via Giardini Appartamento és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de Via Giardini Appartamento es reflexa en cada habitació. aire condicionat, calefacció, balcó/terrassa, ventilador, aparell de televisió LCD/pantalla de plasma són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Via Giardini Appartamento.


Netflix, l’única plataforma que aposta per la marató de s...\nImatge de La casa de papel, un dels èxits de Netflix\nNetflix, l’única plataforma que aposta per la marató de sèries\nper Redacció 13 de setembre de 2019 20:30\nQui no ha vist una temporada d’una sèrie sencera amb pocs dies? Aquest fenomen va ser un dels molts que van provocar que Netflix fos tan popular entre el usuaris. Ara, la firma americana, veu com les altres plataformes no aposten per aquest model i prefereixen treure els capítols setmanalment.\nHBO és una de les que millor ha gestionat el temps dels seus èxits. Va passar amb Joc de Trons, penjant cada setmana un capítol. Les altres plataformes van prendre nota i seguiran aquest model. Disney Plus i Apple TV començaran aquesta tardor amb força apostant per episodis setmanals.\nAlgunes, com Hulu o Amazon, utilitzen una fórmula híbrida: alguns episodis de cop i la resta setmanals. No hi ha un model d’èxit definit, tot depèn en el fons de la qualitat de la sèrie. Fins i tot hi ha un terme anglès per referir-se aquests “maratons” de sèries tan habituals avui en dia: binge-watching. Una pràctica ara lligada a Netflix.


Ballart veu cert «partidisme» en la convocatòria de la Diputació pel tema d'Endesa | La torre del Palau\nBallart veu cert «partidisme» en la convocatòria de la Diputació pel tema d'Endesa\nL'alcalde de Terrassa vol que l'empresa faci marxa enrere i la Generalitat "es posi les piles"\nper NacióDigital, 3 de setembre de 2019 a les 16:56 |\nL'alcalde de Terrassa, Jordi Ballart, s'ha felicitat que el Govern i la Diputació de Barcelona "es posin les piles" per abordar l'amenaça d'Endesa de tallar la llum a les famílies vulnerables amb deutes a la subministradora elèctrica. "Celebrem que després que Terrassa hagi posat el tema en l'agenda política i dels mitjans, les altres institucions que en els darrers quatre anys no s'han posat d'acord en la signatura de convenis reaccionin", ha remarcat. Amb tot, ha considerat que "probablement hi hagi partidisme" darrera aquest interès sobtat.\nBallart ha dit que mantindrà la trobada d'alcaldes prevista per dijous a la capital vallesana, tot i la reunió que la Diputació ha convocat per aquest dimecres. "No volem crear un espai alternatiu, volem sumar i que es resolgui el problema", ha dit. Una cinquantena de municipis participaran a la reunió egarenca.\nL'alcalde ha assegurat que Terrassa va decidir organitzar una reunió d'alcaldes després de rebre la carta que l'energètica va enviar "amb nocturnitat i traïdoria". En l'escrit, Endesa es mostrava disposada a assumir a parts iguals el deute amb l'administració però advertia que si no es resolia la situació iniciaria un procés a partir de l'1 d'octubre que podria acabar amb un tall del subministrament a les famílies vulnerables.\n"Davant el silenci d'altres administracions vam pensar que ens havíem de coordinar per posar sobre la taula una reacció conjunta", ha comentat Ballart que s'ha mostrat sorprès per les convocatòries del Govern i la Diputació. "No volem crear un espai alternatiu, volem sumar i que es resolgui ell problema", ha indicat i ha recordat que una cinquantena d'ajuntaments han confirmat que prendran part en aquesta trobada, que també organitzen l'Aliança Contra la Pobresa Energètica i la Taula del Tercer Sector.\n"Volem posar el nostre neguit sobre la taula i constituir un front potent a nivell municipal que posi els punts sobre les i a Endesa, que demani que es retracti i es disculpi per la carta", apunta. En aquesta línia considera imprescindible que "la Generalitat que es posi les piles a l'hora de liderar la signatura dels convenis que cal establir per veure com afrontar els deutes".\nPolítica, pobresa energètica, Endesa, Jordi Ballart, Diputació de Barcelona, Ajuntament Terrassa


Els ferits portaran les càrregues de Callús i de Castellgalí al Constitucional - Regió7 :: El Diari de la Catalunya Central\nEls ferits portaran les càrregues de Callús i de Castellgalí al Constitucional\njosep sallent | manresa 02.11.2018 | 10:29\nEl Col·legi d'Advocats de Manresa, que representa els 50 ferits per les càrregues al conjunt dels cinc col·legis afectats del Bages, presentarà un recurs d´empara al Tribunal Constitucional contra la denegació de l'Audiència de Barcelona de continuar investigant les càrregues de Callús, de Castellgalí i de Fonollosa (en aquest últim cas, exceptuant la possible detenció il·legal d'un veí, que sí que continuarà instruint-se).\nAixí ho va anunciar ahir a Regió7 el coordinador dels advocats voluntaris que porten la causa de l'1-O al Bages, David Casellas, que, tot i així, es va mostrar satisfet que l´Audiència hagi ordenat seguir les investigacions del Quercus i de Fonollosa (a l'espera de conèixer la resolució de l´únic recurs pendent, el de l'escola Joncadella de Sant Joan).\n«L'Audiència de Barcelona ha dit que cal seguir investigant i practicar totes les diligències demanades, per acabar de depurar les possibles responsabilitats, arran de la força policial que es va exercir al Quercus i a Fonollosa», va expressar Casellas. Tot i així, va afegir, «no entenem que no s´acordi el mateix en el cas de Callús i de Castellgalí, i que es deneguin diligències que havíem demanat inicialment, quan vam presentar la denúncia, i que en aquell moment es van acceptar», assenyala.\nPer això, explica Casellas, «en els propers dies presentarem un recurs d'empara al Tribunal Constitucional, tot al·legant vulneració del dret de defensa, ja que creiem que no se´ns pot denegar la pràctica d´unes diligències que, al principi, se'ns havien reconegut per part del Jutjat d'Instrucció 2 de Manresa».\nEl Col·legi d'Advocats és conscient que el Tribunal Constitucional pot trigar molt temps a pronunciar-se i que, quan ho faci, pot ser en sentit negatiu. Tot i així, assenyala Casellas, «és un tràmit necessari per poder acabar presentant un recurs a Estrasburg». Segons constata, «el Tribunal Europeu dels Drets Humans ha condemnat diverses vegades el fet de no investigar denúncies contra accions del que es coneix com a violència institucional».\nSobre el diferent criteri que han seguit els cinc jutges de la secció cinquena de l´Audiència a l´hora de valorar els recursos, Casellas expressa respecte. «Són diferents magistrats, però s´ha de respectar la independència de tots ells». De tota manera, deixa clar que, «per a nosaltres, no hi ha cap distinció entre un col·legi i un altre, tenint en compte que, a tots els llocs, la resistència de la gent va ser passiva, no violenta i totalment pacífica». Segons assenyala, «la gent, bàsicament, el que feia era protestar i manifestar-se. I, per tant, havien de prevaldre els drets fonamentals d´aquestes persones, per sobre del mandat judicial, que es podia perfectament complir sense causar cap lesionat».\nL´empenta a l´alcalde de Callús no s´investigarà. Fet Divers\nLa resolució de Fonollosa nega que la dona amb el canell trencat «fos llançada al terra». Fet Divers\nLa resolució considera que l´actuació de la Guàrdia Civil a l´IES Quercus «no va ser proporcional». Fet Divers


El capellà d’Onda que ‘beneí l’amor’ de dos dones ‘contradiu greument l’Església Catòlica’ - Diari La Veu\nEscriba el número 171365\nEl passat 30 de juliol una parella d’Onda va acudir a l’església de Sant Bartomeu amb la finalitat de rebre una “benedicció d’amor” a càrrec del capellà de l’església local, José Garcia. Prèviament, la parella conformada per dues dones havia contret matrimoni civil a l’Ajuntament.\nEl fet ha arribat al bisbat de Sogorb-Castelló i ràpidament han emès un comunicat on apel·len, en primer lloc, al “respecte, dignitat i acolliment procurant evitar tot tipus de discriminació injusta, independentment de la seua tendència sexual (punt núm. 2358 del Catecisme de l’Església Catòlica)”.\nPerò, seguidament, segons argumenta el bisbat “pel que fa a l’equiparació de les unions de persones homosexuals amb el matrimoni o d’actuacions que pogueren entendre’s en aquest sentit afirmem, en comunió amb el Papa Francisco que no existeix cap fonament per assimilar o establir analogies, ni tan sols remotes, entre les unions homosexuals i el designi de Déu sobre el matrimoni i la família” repliquen agafant una Exhortació apostòlica postsinodal del Papa Francisco.\nUna vegada exposats els posicionaments del Bisbat, afirmen que aquest acte de ‘benedicció d’amor’ “contradiu greument aquesta doctrina de l’Església Catòlica no només pretendre celebrar davant l’Església un matrimoni entre persones del mateix sexe sinó també presidir la celebració de la benedicció d’una unió civil prèvia entre persones del mateix sexe”.\nI informen que el Vicari General s’ha entrevistat amb el capellà, “a qui se li ha requerit informació completa sobre allò esdevingut”. El capellà, segons reconeix el Bisbat, “afirmà que no es tracta d’una celebració del matrimoni sinó d’una benedicció”. Indiquen que també s’entrevistà amb ell el Bisbe, “qui ‘advertí de la gravetat del fet, encara que només haja estat una benedicció”. Segons afirmen, el capellà d’Onda “ha reconegut la gravetat de la seua actuació, motivada per una aplicació errònia de la misericòrdia”.\nEl capellà, el perdó i el càstic\n“El capellà demana perdó a l’Església i a tots aquells als quals la seua actuació poguera haver sigut motiu d’escàndol i promet que mai més tornarà a dur a terme una actuació igual o similar”, afegeix el comunicat del Bisbat.\nTanmateix, malgrat el “perdó demanat”, conclouen que “s’ha iniciat un procés informatiu, acostumat per a sospesar si es donen, en el cas, els elements necessaris per a les mesures disciplinaries establertes en el Codi de Dret Canònic”.\nJosé García Fernández, el capellà d’Onda\nEl capellà que va celebrar aquesta “benedicció d’amor” és natural d’Onda i el 2013 va obrir un menjador per a xiquets. José García Fernández anà al concurs d’Antena 3 ‘Atrapa un millón’ i va guanyar 5.000 euros els quals els destinà a obrir aquest menjador infantil.\nAquell any, les televisions recollien la seua proesa i el capellà explicava que “havia muntat un projecte integral d’ajuda als altres” on tractaven d’ajudar “dones maltractades, tenien un equip de futbol per a xiquets, assessoria jurídica i lluita contra els desnonaments” perquè afirmava, aleshores, el pare José a Antena 3: ‘No podem esperar que ens solucionen els problemes els de dalt, hem de fer-ho junts”.\nEn altra entrevista (HAOC) el 2014 afirmava que havien posat en marxa un banc de temps, el ‘Trueque’ i una moneda social En altre moment de l’entrevista li diuen que, ell, els recorda a Monsenyor Romero qui digué una vegada: “si estic amb els pobres i els ajude em diuen que sóc un home sant, però quan denuncie les causes d’aquesta pobresa i els ajude em diuen que sóc un radical”, a la qual cosa José García respongué: “quan fas la tasca de denúncia reps pressions, però la consciència és el primer. No hem de callar, no et pots callar. Quan estàs en contacte amb la pobresa, amb la gent que sofreix ningú pot dir-te: Calla’t! Estàs dient la veritat, mostrant el dolor de la gent, la realitat... i això toca les consciències”.\nEscriba el número 530075


L'Ajuntament de la Seu consolida els Pressupostos Participatius — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / L'Ajuntament de la Seu consolida els Pressupostos Participatius\nPresentació dels Pressupostos Participatius 2016\nL'Ajuntament de la Seu consolida la implantació dels Pressupostos Participatius. Després de la primera experiència, l'any passat, el consistori tornarà a posar a consideració dels veïns el destí d'una partida de 100.000 euros del pressupost municipal, per a la qual prèviament tothom qui vulgui podrà presentar propostes. Dijous vinent, 31 de març, a les 8 del vespre, es farà una reunió informativa a la Sala de la Immaculada per explicar el procés, des de la recollida d'idees fins a l'aprovació dels projectes seleccionats.\nL'alcalde de la Seu, Albert Batalla, valora que “després del bon resultat obtingut en la prova pilot", hi ha "la intenció que tinguin continuïtat, i quedi incorporat en el dia a dia de l'acció de govern”. Batalla considera que aquesta segona edició “ve avalada per l'alt nivell de compliment per part de l'Ajuntament de la Seu respecte les propostes sorgides i aprovades en el procés de l'any passat”. Aquest fet, hi afegeix, "dóna credibilitat al procés de participació ciutadana, ja que el ciutadà veu que la seva participació és útil i vinculant”.\nEls veïns i veïnes rebran aquests dies a les bústies el díptic explicatiu, en el qual s'explica com participar-hi i s'hi inclou el formulari de propostes perquè tots els ciutadans, majors de 16 anys i empadronats a la Seu, hi diguin la seva. La tinent d'alcalde de Participació Ciutadana, Anna Vives, ha remarcat que “l'objectiu d'enguany és aconseguir augmentar el nombre de presentació de propostes, com també incrementar la participació a l'hora de votar les que resultin validades pels tècnics municipals”. Vives ha avançat que, com a novetat, s'instal·larà punts de votació al carrer durant els dies d'elecció, del 30 de maig al 4 de juny. També es manté l'opció d'anar a votar a l'Oficina d'Atenció Ciutadana.\nEs podrà formular fins a 3 propostes, que poden ser noves o bé les recuperades de l'any passat i que van quedar descartades. El formulari omplert es podrà lliurar de l'1 a l 15 d'abril a l'Oficina d'Atenció Ciutadana de l'Ajuntament de la Seu d'Urgell o bé, omplint-lo al web municipal www.laseu.cat. Caldrà incloure-hi el nom i cognoms, un número de telèfon, una adreça de correu electrònic i assenyalar si les propostes són presentades a títol personal o en representació d'una entitat. A través del web municipal es podrà seguir, en tot moment, l’estat del procés participatiu.\nEstat de les propostes guanyadores 2015\nEn el procés participatiu celebrat l'any passat els veïns van presentar un total de 129 propostes, de les quals 33 van ser validades pels tècnics municipals. Finalment se'n va escollir 5, a través de 867 vots.\n1.Construcció del tram de vorera entre el riu Segre, camí d’Alàs, i el Parc de Bombers de la Seu.\nEstà realitzat el projecte tècnic i amb pressupost aprovat, però pendent d'execució per negociacions amb la propietat del terreny.\n2.Col·locar desfibril·ladors a diferents punts del municipi.\nSe n’han col·locat 6 unitats.\n3.Obres d'arranjament de la pista de bàsquet del col·legi Albert Vives.\nEl Departament d’Ensenyament de la Generalitat va assumir la realització i cost de l'obra.\n4.Comprar una gàbia trampa pels gats, una gàbia post-operatori per a les femelles i material d'esterilització per a 90 femelles i 60 mascles de gats rodamons dels carrers de la Seu.\nS'ha realitzat la compra i l'Associació pels Animals del Pirineu ha assumit l'esterilització de forma desinteressada.\n5.Revisar els pendents dels baixadors dels passos de vianants\nS’han revisat un total de 90 baixadors i se n'han fet 12 de nous. S'està treballant per revisar-los tots.


Tirant al cap: d’octubre 2007\nUn mercat relativament petit com el català té dificultats per produir àlbums il·lustrats, llibres de cartó, de plàstic o de tela: els costos per a tirades reduïdes són, com bé saben vostés, prohibitius, dissuasoris. Per això durant molt de temps hem “importat” aquest tipus d’obres, les hem comprades en fires internacionals i les hem traduïdes i adaptades a la nostra llengua. Ara, però, conscients de l’atractiu i la qualitat de les obres que confeccionem, també ens hem convertit en «exportadors» d’àlbums imaginatius. No és estrany veure, per exemple, un àlbum il·lustrat per Montse Gisbert traduït al coreà.\nD’altra banda, cada vegada són més les editorials del nostre àmbit lingüístic que llancen títols o col·leccions simultàniament en les distintes llengües peninsulars, sovint amb acords previs de coedició amb altres editors. Uns acords que, per descomptat, estan oberts a la participació d’editors de totes les llengües del món!\nContinuant en l’àmbit dels lectors més petits podem posar molts exemples d’èxits editorials, però, si els sembla, ens fixarem en dos fenòmens que han traspassat les nostres fronteres i que són representants magnífics de la capacitat creativa que ara i sempre ha tingut aquesta literatura que avui els mostrem en el seu vessant més internacional:\nEn primer lloc, el personatge de Teo, que va nàixer el 1977 de la mà de dues autores que s’apleguen sota el pseudònim Violeta Denou. Tot i els 30 anys transcorreguts des de les primeres aventures d’aquest entranyable personatge, continua ben viu i compta amb l’aval de 6 milions d’exemplars venuts en els diversos idiomes en què s’ha publicat, alguns tan distants com l’alemany, el grec, el danés o el japonés.\nUn exemple més recent de fenomen editorial català per als primers lectors és el de Les tres bessones. Els personatges creats per Mercè Company i Roser Capdevila el 1983 han traspassat fronteres de gèneres i països fins convertir-se en una marca al més pur estil anglosaxó. A partir dels personatges literaris, s’ha creat una línia de productes i de merchandising quasi infinita que va des de jocs de taula als productes multimèdia i, per descomptat, la popular una sèrie de televisió que s’emet en 158 països de 35 llengües diferents.\nL’èxit editorial i audiovisual de Les Tres Bessones no té precedents en l’àmbit en llengua catalana, però els puc ben garantir que no és en absolut irrepetible en el futur.\nAquest és el text de la meua intervenció a la taula redona "La Ventafocs dóna la campanada" sobre l'estat de la LIJ que va organitzar el Llull a Frankfurt. Em van precedir en el torn de paraules Marta Vilagut, Reina Duarte i Lara Toro. Moderava Jochen Weber, cap de la Internationale Jugendbibliothek.\nEl trobareu en tres apunts:\nEl sector editorial en llengua catalana ha estat tradicionalment més importador que exportador. Sempre s’ha dit que els catalans anàvem a les Fires més amb la intenció de “comprar” drets que no de “vendre” els que gestionem. I no per falta de qualitat, sinó, segurament, per una suma dels motius històrics que s’han comentat ja en aquesta mateixa taula. Però aquest desajustament de la balança fa temps que ha començat a canviar, i d’aquesta tendència redreçadora, més realista i justa, també hi participa, i de quina manera!, la LIJ.\nMarta Vilagut apuntava en la seua intervenció les que han estat, a grans trets, les principals dificultats de normalització del català, que han afectat en el passat el correcte funcionament del sector editorial i de la literatura en el seu conjunt. Potser per aquelles dificultats, majoritàriament superades en l’actualitat, la LIJ en llengua catalana presenta a hores d’ara una gran efervescència i vitalitat. La normalització de la nostra llengua, implantada de forma progressiva al circuït escolar des de fa uns 25 anys, ha beneficiat en especial la LIJ, perquè són els infants precisament el segment de públic que més llig en català. I aquesta circumstància ha propiciat el sorgiment i consolidació d’autors d’una gran qualitat literària, així com un públic lector nombrós que segueix les seues trajectòries. D’altra banda, a les nostres llibreries arriben amb total normalitat, i en acurades traduccions a la llengua pròpia, els autors de LIJ de més èxit arreu del món: des de l’imprescindible Harry Potter fins les aventures de Molly Moon i Gerónimo Stilton o les creacions fantàstiques de Cornelia Funke o Philip Pullman.\nÉs difícil mostrar en una breu intervenció la riquesa i els matisos de la LIJ en llengua catalana, per això només els donarem unes breus pinzellades a mode de guiatge que els podrà suggerir algunes línies de recerca. Els encoratgem des d’ací a estirar la corda. Els esperen vertaderes sorpreses a l’altra banda.\nTot i que la LIJ en llengua catalana és encara molt jove, ja podem parlar dels primers clàssics, per la seua importància clau en una època històrica, però també per la seua capacitat de mantenir-se vius malgrat el pas de les dècades.\nEl primer clàssic al qual volia referir-me és El zoo d'en Pitus, de Sebastià Sorribas. Està adreçat a lectors a partir d’uns 8 anys, i d’aquesta obra entranyable se n’han venut més de 300.000 exemplars en els últims 40 anys. Va ser distingit en el seu dia amb el veterà premi Josep Maria Folch i Torres i ha estat traduït a totes les llengües peninsulars (castellà, gallec i euskera), així com al francés i al japonés.\nL’altra novel·la clàssica de la LIJ en català és La casa sota la sorra. Adreçada a joves a partir dels 12 anys, és obra de Joaquim Carbó. Es va publicar per primera vegada, com El zoo d’en Pitus, el 1966, i el seu èxit aclaparador ha propiciat que s’adaptara al còmic, que es traduïra al castellà i que tinguera continuïtat en títols com La casa sota les estrelles o La casa sobre les mines.\nHi ha encara moltíssimes llengües en què no es gaudeix d’aquestes dues obres emblemàtiques de la LIJ en llengua catalana. Si hi ha algun editor a la sala, per favor, li preguem que prenga nota…\nPerò si hem de parlar d’una obra emblemàtica de la literatura catalana, no estrictament pensada per al públic juvenil però que han gaudit especialment els joves des que es publicara per primera vegada l’any 1974 és Mecanoscrit del segon origen, de Manuel de Pedrolo. Aquesta novel·la de ciència ficció és, després de La plaça del Diamant, l’obra contemporània en llengua catalana més llegida. Ha estat traduïda, entre altres, al romanés, el francés o l’holandés i ha superat amb escreix la màgica xifra d’un milió d’exemplars venuts. Poca broma!\nL'efecte col·lateral més evident de Frankfurt és el col·lapse que produeix en la rutina editorial. Són dies de contestar correus pendents, de recordar a agents i/o editors que tal llibre que t'havien d'enviar encara no l'has rebut o que tal altre que els has d'enviar ja va en camí, i de participar en les "simpàtiques" subhastes de drets, partides de pòquer editorial virtuals en què es parla de tot excepte de literatura (a qui li importa la literatura quan parlem de cacaus?, quin món, aquest!).\nEl cas és que la vida (l'editorial també) continua. Aquesta vesprada hi ha l'acte de lliurament dels premis Alfons el Magnànim (amb el Diari d'un setembrista de Jordi Llavina ja editat, petits miracles editorials), i demà, el Xaro Vidal-Ciutat de Carcaixent de teatre infantil. Entremig, les activitats dels Premis Literaris Ciutat d'Alzira, la lectura d'alguns llibres sol·licitats que necessite llegir abans "d'apostar" i els originals presentats al premi Bancaixa.\nM'hauria agradat parlar-vos de com un valencià resident a Bonn va fer una pregunta innocent ("com quedarà això de TV3?") al conseller Treserras, que va acabar convertida en conferència improvisada, amb una petita multitud congregada al voltant, alguns dels quals (jo mateix) estupefactes davant d'algunes afirmacions de les bambalines de l'alta política que ara no venen al cas (bé, sí que venen, però millor no). I... en fi, tantes altres coses. Però passem pàgina. Em queda només (confie) penjar la intervenció en la taula redona de LIJ. Demà, d'acord?\nEtiquetes: Frankfurt, Premis\nA Frankfurt vaig tindre el plaer de compartir batalletes i anècdotes amb Agnès Vidal i Francesc Poblet, impulsors de la revista Lletres del Grup del Llibre, que tenia estand propi a la Fira. Amb ells, i amb Núria Sendra (editora de Bullent) i el marit vaig anar, per exemple, al concert d'Antònia Font, on, encara vestit "d'editor" (impossible arribar a temps de la Fira a l'hotel i de l'hotel al concert!), vam beure algunes cerveses a un pam escàs de Sánchez Piñol (a qui "jo" tampoc vaig saludar; mal fet: m'agrada el que escriu).\nPorte al bloc aquesta anècdota perquè allà a la Buchmesse, els amics de Lletres em van facilitar l'últim número de la revista, en el qual hi ha una promoció amb Llegir per a créixer (podeu punxar la imatge): regalaran un exemplar d'aquest llibre a tots aquells que facen una comanda fins esgotar existències. Una oferta irresistible!\nEtiquetes: Grup del Llibre, Llegir per a créixer\nUn editor valencià entrevistat! Aquesta raresa havia de trobar necessàriament un espai en aquest Tirant al cap.\nEl Punt (edició valenciana) conversa aquesta setmana amb Rafa Arnal amb motiu dels 25 anys de L'Eixam Edicions, un segell que, gràcies a l'èxit dels mètodes d'aprenentatge de música, ha pogut bastir un catàleg eclèctic en el qual hi tenen cabuda des dels clàssics de l'anarquisme fins a petites joies com aquesta de Francesc Bayarri.\nHeus ací algunes de les seues declaracions:\n"Un editor no pot dedicar-se a editar només els llibres dels amics, els propis o els de la gent que demana una primera oportunitat."\n"Que et publiquen la primera novel·la en un país com aquest és un favor que no l'acabes de pagar mai perquè no es paga amb diners."\n"Per a nosaltres no ha sigut mai important el tema econòmic. És difícil entendre la nostra editorial sense el component de la militància i l'activisme."\n"Jo sóc valencià i estic a Espanya, que és molt diferent de ser espanyol i estar a València."\nN'hi ha més afirmacions contundents com aquestes, que contribueixen a dibuixar el perfil d'un editor atípic, com ho han hagut de ser molts en aquest país decididament (i vocacionalment) atípic. A l'entrevista també hi fa referència a l'eixida de l'AEPV i la creació del Gremi d'Editors del País Valencià, que alhora forma part d'El Singló, espai gremial valencià. Un altre dia, amb més calma, en parlem d'aquesta iniciativa.\nEtiquetes: Frases editors, L'Eixam\nCaminem cap al tot únic, està clar. Primer va ser la concentració de l'oferta, i ara li toca el torn a la distribució. Cultura 21 informa de la creació d'una gran distribuïdora que aglutina els segells d'assaig del Grupo Planeta, els de castellà del Grup 62 i Anagrama. No tardarem a veure el paral·lelisme en llengua catalana: primer, concentració de l'oferta, i després...\nVilaweb Lletres ha fet un magnífic seguiment de La Fira, un treball professional i molt exhaustiu. Aprofite per felicitar-los per l'esforç i em centre en un petit detall (recordeu, aquesta sèrie d'efectes col·laterals va d'anècdotes) de l'allau d'informació virtual disponible. La llista dels més venuts d'aquests dies, extreta de la revista Der Spiegel, l'encapçala Tintentod, l'obra que tanca la trilogia de Cornelia Funke. És a dir, un llibre de literatura infantil i juvenil. Això (que un llibre de LIJ encapçale un llistat dels més venuts no específic de LIJ), ací, a casa nostra, no passa. I no per falta de vendes!\nHavia escrit la paraula "Frankfurt" al títol d'aquest apunt, però d'immediat l'he esborrada per no espantar la clientela. Imagine que esteu tots ja fins al capdamunt de La Fira (així, en majúscules i negreta). Jo ja he contat la meua (de mi) experiència, així que no aprofundirem més. Però aquells dies s'hi van produir algunes petites (grans) anècdotes que ultrapassen les fronteres germàniques, i em sembla oportú compartir-les.\nLa primera es va produir en eixe simulacre de Wall Street que és l'Agent's Centre, un lloc atapeït de tauletes i gent on, en 30 minuts (màxim) tracten de vendre't (o tu de comprar-los) drets d'edició de tots els autors imaginables.\nDoncs bé, deambulava jo perdut per allà quan veig la silueta d'una agent que coneixia. M'hi acoste i la salude. "Hola, X, què tal?" En girar-se, però, resulta que no és X. "Perdó, perdó, que no hi és la senyoreta X?" "No, la senyoreta X ja no treballa amb nosaltres, l'ha fitxada [sempre diuen "fitxar"] al Grup Tal." "Ah", vaig encertar a dir jo, tapant-me les vergonyes. "Vols dir que la senyoreta X, a qui jo li confiava les meues cabòries, desitjos i anhels, a qui li explicava obertament tot allò que buscava i per què, aquella mateixa senyoreta X que em preguntava coses i jo les contestava, ara treballa en una editorial de la competència?", vaig pensar (però no vaig dir, mai més diré res). "Jo en sóc la substituta, em diuen Y, i abans treballava al Grup Qual, em pots dir què busques?". Vaig adduir falta de temps, una cita immediata, i me'n vaig anar cames ajudeu-me.\nQuè li diré la pròxima vegada que la veja? Parlarem de l'oratge. Avui plou a la Ribera del Xúquer.\nEtiquetes: Agències, Frankfurt\n7 comentaris: Enllaços\nUn dels primers titulars de la "repercussió" de la Fira de Frankfurt que he llegit a la premsa valenciana és aquest:\n" Gandia, Sueca y Morella patrocinan la Feria de Fráncfort que presenta las Fallas y la paella como catalanas"\nDe vegades hom podria pensar (i, de fet, ho pensa) que el temps s'ha aturat en aquest País que vol ser Comunitat. Sort que encara queda gent com els alcaldes d'aquestes tres ciutats per fer-nos creure que una certa normalitat podria arribar algun dia a ser possible. Via Vent d Cabylia arribe al bloc de l'alcalde de Gandia, en el qual parla de l'experiència frankfurtiana (i de nous projectes borgians) en primera persona. Danke!\nAmb aquesta oportuna il·lustració d'Ortifus, vilment piratejada del suplement Posdata dedicat a la cosa de Frankfurt (el Levante, ni que siga a última hora, s'ha posat les piles amb el tema; ha estat l'únic al sud del Sénia), m'acomiade momentàniament. Quan recupere forces (si és que mai em recupere), ens tornem a llegir.\nA no ser que trobe un momentet entre copa i copa i aleshores...\nAvui és 9 d'Octubre, "Dia de la Comunitat". S'inaugura Frankfurt, Ribó abandona per la tossuderia del PC, el cel està cobert (encara plourà?) i aviat ens tancaran TV3. Festa completa que aprofite per estar amb Marc, fer la maleta (quin oratge ens caurà enguany? Com puc trobar un abric entre les caixes de l'eterna mudança!?) i mirar, per fi, l'agenda. Tremole.\nAl correu electrònic, una última cita que, vés per on, encara puc encaixar. Yes, yes, I can (quin remei!). Penge el cartell de "Complet" i revise el text de la taula redona sobre LIJ en què participe dijous... despús-demà ja! Tant de temps parlant de Frankfurt i ara resulta que és real, que ja està ací, i que ben prompte haurà acabat...\nRevise l'agenda, deia, i em trobe amb una trentena de reunions pactades (algunes, de possibles "compradors", però no llancem coets encara) que deixen poc de marge per a "saraus", tot i que veuré si em puc colar al concert d'Antònia Font. I l'horari de l'avió: sí, demà hauré d'eixir de casa cap a les 5 i poc del matí de casa. Les 5 del matí!!! Repunyeta: encara no me n'he anat i ja estic fet un Cristo.\nI aquesta vesprada, a les 19,30 h., a Algemesí, lliurament del Guardó Mancomunitat de la Ribera Alta a Bromera.\nI fins dissabte a la nit no tornaré a veure Marc...\nI jo dic: els editors també som persones. Coi!\nVaig fer una visita fugaç al Liber, la fira del llibre més tranquil·la que conec (no en conec tantes, tampoc!) i em vaig endur una agradable conversa amb l'incombustible Txetxu i dues grates sorpreses: la dimensió de l'stand de l'editorial valenciana Brosquil, que palesa la seua aposta per l'exportació, especialment a l'Amèrica llatina; i els resultats de l'estudi de Dosdoce sobre Tendències Web 2.0 en el sector editorial, que analitza com les editorials estan incorporant les noves tecnologies web 2.0 en les seues estratègies de comunicació i màrqueting del llibre. Us recomane que us baixeu l'estudi íntegre ací.\nLa web de Bromera és, segons aquest estudi, la número 4 en un rànquing de 50 segells de tot l'Estat. Cossetània apareix també molt destacada: en el lloc número 11.\nEntre les últimes apostes de Bromera per millorar la comunicació amb els lectors a través de la xarxa hi ha l'espai www.bromerajove.com, que a poc a poc s'omplirà de continguts atractius específicament pensats per als lectors joves. La creació més recent ha estat el website de Sebastian Darke, príncep dels Bufons. No us el perdeu!\nEtiquetes: Comunicació, Internet, Liber, Promoció\nImpagable troballa de la gent de Negra y Criminal:\n"Haciendo de detective en la Feria del Libro de Ocasión, buscando los libros injustamente desaparecidos, encontramos una auténtica joya de texto de contraportada. Ya se sabe que los redactores de la contraportada exageran un poco, pero en un libro de recetas de cocina de la "perseguida por la injusta justicia" Isabel Pantoja, leemos: "Isabel Pantoja pertenece a la estirpe de Mozart, a esa selecta minoria de los elegidos por el arte. No necesita, como Salieri y tantos otros, esforzarse por ser artista". Sería interesante organizar una encuesta para averiguar qué había tomado el redactor del texto. ¿Y el editor que lo autorizó?"\nLlig al suplement de Cultura de l'Avui (on, per cert, apareix reproduïda aquesta mandanga d'apunt) les cartes als reis que algunes personalitats de la cosa llibresca han escrit pensant en Frankfurt, i em quede amb els que aposten per l'IntraFrankfurt:\n"Frankfurt hauria de demostrar al món que la literatura catalana existeix i que és de bona qualitat. Tanmateix, seria suficient que ho demostrés als catalans." Francesco Ardolino.\n"Que la societat catalanoparlant, o catalanolectora es prenga per fi seriosament la seua literatura. I que, per tant, la visibilitat dels autors i dels llibres catalans, a la premsa i a les llibreries del país, no siga tan pobra, secundària i subordinada com ara. Si aconseguim això, visca Frankfurt." Joan F. Mira.\nLlig també, al "Diccionari recreatiu" d'Ignasi Aragay la definició d'editor/a:\n"Home o dona de negocis que un cop a l'any omple el sac i va de copes a Frankfurt."\nDe copes... coi, sabia que em perdia alguna cosa! Enguany tractaré d'esmenar-me. De moment, ja m'hi he apuntat al sopar del Sónar...\nAvui, grata sorpresa: ja tinc a les mans el número 3 de la revista Trama & Texturas, que fa servir les drogues com a metàfora central d'aquells que estan (estem) enganxats a la lectura.\nTal i com avançàvem ací, la revista inclou un article d'aquest Tirant. El penjarem en versió original amb el permís de Txetxu, amb qui tenim una cita demà, al Liber barceloní. De camí, devorarem els articles. Només de fullejar-lo fa venir llegiguera!\nEtiquetes: Con Valor, Liber\nAquest matí, per fi, he signat la compra de la nova casa. A principi de setembre vaig parlar amb el constructor posar en marxa tota la paperassa, i li vaig demanar que l'escriptura estiguera en valencià. L'home, amb tota la bona voluntat que és capaç de tindre un constructor, em va advertir que per ell cap problema, però que "don Ramón" (és a dir, el notari) posaria pegues. El constructor (Mariano de nom) insistia que veges tu, que si no és molt important ho deixem com està, que ho hauran d'enviar a València i endarrerirà el tema, etc., etc. Jo, impassible, vaig defensar posicions: és un dret i és innegociable. Punt.\nHavia passat el primer filtre. El segon és el de la paciència.\nLa setmana passada li vaig preguntar que com teníem la cosa, i em va dir que encara no havien rebut la traducció i em va regalar una frase que potser a vosaltres també us abellirà emmarcar-vos i lluir a l'entradeta de casa per espantar les visites:\n"És que, xiquet, això del valencià està molt bé, però és una mandanga".\nBusque "mandanga" en el meu llampant Diccionari de sinònims i llig les accepcions següents: bovada, favada, bestiesa, ximpleria, bajanada, estupidesa, imbecil·litat, neciesa, beneiteria, romanços, excuses...\nI tot això ocorre a Carcaixent, bressol de la taronja!\n11 comentaris: Enllaços\nEtiquetes: Anècdotes, Llengua\nDijous comentàvem en aquest apunt la bona ressenya del llibre La nit que Wendy va aprendre a volar a El País i les candidatures al premi Atrapallibres. Doncs bé, ara n'hi ha una altra: la Wendy d'Andreu Martín, premi Bancaixa 2006, ha estat seleccionada pel CLIJCAT per al premi Protagonista Jove.\nEtiquetes: AndreuMartín, Premis


EL PRIMER APARCAMENT SUBTERRANI CONSTRUÏT A VALÈNCIA, EN ELS FONAMENTS DEL DESAPAREGUT PALAU DE PARCENT. - Fallers\nEL PRIMER APARCAMENT SUBTERRANI CONSTRUÏT A VALÈNCIA, EN ELS FONAMENTS DEL DESAPAREGUT PALAU DE PARCENT.\nEn l’apunt anterior havia parlat de la desaparició del què va ser el l’edifici més gran que tenia València en el seus darrers segles, només comparable en grandària a la pròpia Catedral: el Palau de Parcent.\nEn aquesta fotografia podeu veure la façana que mirava al carrer de Carnissers:\nCom hi vaig explicar, l’incomprensible decisió de la seua demolició es va prendre l’any 1965 per part consistori municipal que presidia llavors el batlle Rincón de Arellano. En la nova plaça que hi va sorgir després del seu enderroc es va construir un jardí, el jardí de Parcent.\nPerò no només aquest jardí. També es va construir, sobre els fonaments d’aquell magnífic Palau, el que va ser el primer pàrquing subterrani de la ciutat de València per a vehicles: el pàrquing de Parcent.\nEra una època en la qual, sobre les decisions que es prenien al voltant del disseny urbanístic de la ciutat, prevalia sobre totes les coses les necessitats de l’automòbil, la seua mobilitat i la necessitat d’habilitar places d’aparcament per facilitar l’accés del vehicle privat a tots els racons de la ciutat, incloent-hi el seu centre històric, encara que fora a costa de sacrificar el seu patrimoni arquitectònic.\nEn aquest context històric de la dècada de 1960 s’inaugurà el 16 de desembre de 1969, en aquest indret, el primer aparcament subterrani de València, en dues plantes i amb capacitat per a 150 vehicles.\nAl remat, un jardí i un aparcament subterrani per a cotxes és la trista herència que ens ha deixat aquella decisió de fer desaparèixer el magnífic Palau de Parcent.\nHi adjunte a continuació un parell de fotografies de l’entrada al dit pàrking i del jardí de Parcent: